cyanic-selkie/wikianc huggingface dataset:
Maskvos žiedinis automobilių kelias
Istorija
1990 m. prasidėjo automagistralės rekonstrukcija – kelias praplatintas, eismo saugumo sumetimais vietoje skiriamosios juostas pastatyta betoninė skiriamoji tvora, pastatyti dengti pėsčiųjų tiltai, kai kur – akustinės sienutės. 1995–1998 m. atlikta rekonstrukcija.
Dzetangas
Dzetangas  – miestas pietryčių Tibete, Jarlungo slėnyje, 183 km į pietryčius nuo Lasos. Šanano prefektūros centras. Šalia miesto yra Tradruko vienuolynas, pasak legendos, VII a. įkurtas Songcen Gampo, o už 10 km – Jumbulakhango rūmai, įkurti legendinio karaliaus Njatri Cenpo, už 30 km – seniausias šalyje Samjė vienuolynas.
Istorija
Dzetangas yra istorinis Jarlungo krašto centras ir senoji Tibeto valstybės sostinė. Apylinkėse būta daug senovinių vienuolynų ir rūmų. Daug jų 1959 m. sugriauta per kultūrinę revoliuciją.
Divjos urvas
Divjos urvas  – karstinis smiltainio urvas Rusijoje, Permės krašte, Šiaurės Uralo vakariniuose šlaituose, Kolvos upės slėnyje. Bendras urvų ilgis – 10,1 km (nors gali būti ir ilgesnis, nes ne visi urvai ištyrinėti). Viduje yra apie 60 grotų (didžiausios – Devos, Vetlano, Gvozdeckio, Ryčkovo ir kt.). Yra požeminių ežerų (didžiausias – Saulės urve, ~180 m²). Gausu stalaktitų, stalagmitų ir kitokių speleotemų.
Urvą pirmasis 1770 m. ištyrinėjo geografas Piotras Ryčkovas. Urvo pavadinimas suteiktas pagal žodį дивий – „stebuklingas“. 1965 m. paskelbtas geologiniu paminklu.
Rokiškio IV tvenkinys
Rokiškio IV tvenkinys – tvenkinys Lietuvoje, Rokiškio rajone, Rokiškio miesto rytiniame pakraštyje. Sudarytas užtvenkus Laukupės upę (Nemunėlio intakas) 21,1 km nuo jos žiočių. Tvenkinio ilgis iš pietų į šiaurę – 0,62 km, plotis – iki 0,14 km. Altitudė 133,4 m. Pasroviui už 0,26 km telkšo Rokiškio II tvenkinys, priešsroviui už 25 m – Rokiškio V tvenkinys. Krantai neaukšti. Rytinis ir vakarinis krantai apaugę mišku. Iš rytų prieina Juodalungės miškas. Šiaurinėje pakrantėje įsikūrusi buvusio Rokiškio dvaro sodyba, yra įrengta poilsiavietė.
Tvenkinys įrengtas 1976 metais.
Pakėvės telmologinis draustinis
Įsteigtas 1974 m., siekiant išsaugoti Rytų Žemaičių plynaukštei būdingą Pakėvės pelkinį kompleksą. Čia saugomos miškų (pelkinių, pelkėtų lapuočių ir vakarų taigos) ir pelkių (aktyvių aukštapelkių, tarpinių pelkių ir šarmingų žemapelkių) buveinės. Telkšo du ežerėliai – Kėvė ir Miškinis (natūralūs eutrofiniai ežerai su plūdžių arba aštrių bendrijomis).
Matheus de Souza Marcondele
Karjera
Žaidė gimtojoje Brazilijoje. Gimtinėje nuo 2016 m. atstovavo gimtojo miesto Marilia Atlético Clube (Marilia AC), o vėliau Grêmio Osasco Audax (GO Audax) ir Associação Atlética Ponte Preta (AA Ponte Ptreta) klubams.
Atakuojančio plano saugas į Lietuvą atvyko iš San Paulo „Audax“ klubo.
Hegelmann Litauen
2021 m. gruodžio mėn. pranešta, kad tapo „Hegelmann Litauen“ klubo nariu.
2022 m. kovo 5 d. debiutavo naujoje komandoje A lygos rungtynėse prieš FK Kauno Žalgiris.
2022 m. liepos 16 d. pelnė įvartį rungtynėse prieš Jonavos klubą. Po jo įvarčio rezultatas tapo 1:0. Galutinis rungtynių rezultatas 6-0.
2023 m. sausio 3 d. tapo žinoma, kad žaidėjas palieka klubą.
FC Gagra
2023 m. vasario mėn. tapo žinoma, kad žaidėjas persikėlė į Gruziją ir atstovaus „Gagrų“ klubui.
Statistika
Spalvų reikšmės:
Paranojikas
Turinys
Pasiturinti Ešbių šeima, vyras ir žmona, žuvo lėktuvo katastrofoje, palikdama 3 vaikus. Vyresnysis Tonis, būdamas 15, nusiskandino jūroje (kūnas nebuvo rastas), Simonas su laiku tapo alkoholiku ir smurtautoju, o sesuo Eleonora susirgo psichine liga. Praėjus 11 metų ir priartėjus terminui, kuomet bus išdalintas šeimos palikimas, netikėtai apsireiškia Tonis. Vienintelė Eleonora džiaugiasi brolio pasirodymu, tuo tarpu Simonas ir teta Harieta juo netiki ir mano, kad tai apsišaukėlis. Tonis, kuris iš tiesų yra kitas žmogus, nusamdytas turtą turinčio padalinti advokato sūnaus, įsimyli Eleonorą ir šiai pasako tiesą. Įtardamas, kad tikrąjį Tonį nužudė, jis ima ieškoti ir namuose randa mumifikuotą šio kūną. Simonas prisipažįsta nužudęs brolį ir ketina atsikratyti ir apsišaukėliu Toniu...
Dinara
Dinara  – vienas iš Dinarų kalnyno kalnagūbrių, besidriekiantis per Kroatiją bei Bosniją ir Hercegoviną. Driekiasi iš šiaurės vakarų į pietryčius ~100 km, lygiagrečiai su šalimais telkšančios Adrijos jūros krantu. Šiaurinę ribą žymi Deralos perėja, pietinę – Privijos. Kalnagūbrio plotis – apie 20 km. Iškyla iki 1913 m aukščio (Troglavo k., Bosnija ir Hercegovina). Be to, šiame kalnagūbryje yra aukščiausia Kroatijos vieta – Dinaros kalnas (1831 m).
Kalnai sudaryti iš smiltainio, būdingi karstiniai reiškiniai. Šlaituose auga subtropiniai krūmynai, ąžuolų, bukų miškai. Viršukalnės plikos.
Pagal Dinaros kalnagūbrį pavadintas visas Dinarų kalnynas. Vietovardis, matyt, ilyriškos kilmės. Romėnų laikais kalnai vadinti.
Myrnohradas
Myrnohradas  – miestas rytų Ukrainoje, Donecko srityje, 59 km į šiaurės vakarus nuo Donecko, 16 km nuo Pokrovsko geležinkelių mazgo. Kasamos akmens anglys. Veikia kultūros namai, kalnakasybos muziejus.
2001 m. 64,2 % miesto gyventojų buvo ukrainiečiai, 31,3 % – rusai, 0,7 % – totoriai, 0,6 % – gudai.
Istorija
Gyvenvietė pradėjo kurtis XX a. pr., atidarius anglių šachtas. 1938 m. keletas kalnakasių gyvenviečių į Dimitrovo (Димитров) gyvenvietę (pavadintas pagal bulgarų komunistą Georgijų Dimitrovą), kuri 1965 m. tapo miestu. 1972 m. prie Dimitrovo prijungtas Novoekonomičnojės miestas.
2016 m. miestas pervadintas į Myrnohradą.
Azija (Romos provincija)
Azija buvo Romos provincija Mažojoje Azijoje. Ji maždaug atitiko dabartinės Turkijos vakarinę dalį. Provincija kontroliavo istorinius Mysijos, Troados, Eolidės, Lidijos, Jonijos,Karijos ir Frygijos regionus.
Raida
thumb|left|Azijos diecezijos provincijos apie 400 m. Prieš įsigalint romėnams, šias žemes kontroliavo Seleukidų imperija. 190 m. pr. m. e. Magnezijos mūšyje Seleukidų valdovas Antiochas III Didysis pralaimėjo Romos imperijai. 188 m. pr. m. e. Apamėjos sutartimi milžiniškos žemės atiduotos Romai, o ši jas valdyti perdavė savo klientei Pergamo karalystei. 133 m. pr. m. e. Pergamo karalius Atalas III mirė, palikdamas karalystę Romai. Taip teritorija suformuota kaip Romos imperijos provincija.
Nors iki tol Roma buvo linkusi tvarkyti reikalus Mažojoje Azijoje netiesiogiai, o naudodamasi savo klientais, pirmoji įkurta provincija privertė juos kurti tam tikrą tiesioginio valdymo sistemą. Iš gyventojų pradėti rinkti mokesčiai, tačiau armija čia nebuvo įvesta.
88 m. pr. m. e. Ponto karalystės valdovas Mitridatas VI sukilo prieš Romą ir nukariavo didžiąją dalį Azijos. Prieš jį pasiųstas karvedys Lucius Cornelius Sulla susigrąžino Aziją ir susitiprino čia romėnų valdžią. Provincija padalinta į 11 administracinių vienetų su centriniais miestais. Svarbiausi miestai buvo Efesas, Pergamas ir Smirna, kurie kovojo dėl hegemonijos visoje provincijoje, tačiau dažniausiai jos centru buvo laikomas Efesas.
Pirmaisiais mūsų eros metais provincija gavo prokonsulinės provincijos statusą, ji klestėjo, čia dygo nauji miestai, statomos romėnų šventyklos. Tačiau III a. provincija patyrė epidemijas, karių savivalę ir gotų invazijas, kas labai susilpnino saugumo jausmą.
Po III a. pabaigos Diokletiano administracinių reformų Azijos provincija stipriai sumažinta, jai paliekant tik centrines dalis su stipriausiais miestais. Nuo jos atskirtos naujos provincijos: Helespontas, Lidija, Karija, Pirmoji Frygija, Antroji Frygija ir Salos. Visos jos priklausė Azijos diecezijai.
VI a. epidemijos dar kartą sukrėtė provinciją, o po jos dauguma miestų sunyko, virto kaimais. VII a. Bizantijos imperijos administracinės reformos metu provincija buvo sujungta kartu su aplinkinėmis provincijomis ir suformuota Anatolijos tema.
Biedronka
Biedronka – Lenkijos prekybos tinklas, kurio pagrindinė akcininkė yra bendrovė Jeronimo Martins Polska (JMP). miniatiūra|Biedronka Balstogėje miniatiūra|Biedronka Augustave miniatiūra|Biedronkos interjeras
Istorija
Pirmąją „Biedronka“ parduotuvę įkūrė verslininkas Mariusz Świtalski, savininkas Elektromisu. 1997 m. Jeronimo Martins nupirko iš Elektromisu 210 parduotuvių ir nuo to laiko šis tinklas sparčiai plečiasi (2010 m. kovo mėn. atidaryta 500 šio tinklo parduotuvių, 2012 m. atidaryta dar 500). Iki 2002 m. bendrovė taip pat buvo Jumbo ir Cash & Carry Eurocash prekybos centrų savininkė, bet dėl problemų visai grupei tinklas buvo parduotas.
Face ID
Saugumas
Norint pradėti naudoti Face ID, turi būti sukurtas slaptažodis. Norint atrakinti iPhone X, XS/XS Max, XR, 11, 11 Pro / 11 Pro Max, 12/12 Pro / 12 Pro Max, 13/13 Pro / 13 Pro Max įrenginius, reikės įvesti slaptažodį, jei išmanusis telefonas perkraunamas, ilgai nenaudojamas (48 valandas) arba jei slaptažodis nebuvo įvestas per pastarąsias 6,5 dienos (156 valandas) ir nebuvo atrakintas per pastarąsias 4 valandas.
Pasak Apple, užšifruota biometrinė informacija saugoma pačiame prietaise, procesoriaus viduje (skirta iPhone X – A11 Bionic), ir negali būti siunčiama kitur. Apple teigimu, tai matematinis nuskaityto veido atvaizdas, bet ne pats atvaizdas.
Face ID technologija yra savaime besimokanti, ji įsimena veido pokyčius naudodama išmaniojo telefono procesoriuje esančius neuroninius tinklus. Face ID pirmą kartą pasirodė iPhone X. Face ID naudojamas perkant su Apple Pay mokėjimo sistema, peržiūrint slaptažodžius iOS nustatymų programėlėje, perkant iTunes Store, App Store, iBooks Store, atrakinant trečiųjų šalių programas, pvz., 1Password slaptažodžių tvarkyklę ir kai kurias bankininkystės programėles.
Įrenginiai su Face ID
Face ID technologija naudojama šiuose įrenginiuose:
Andrejus Kruzas
Andrejus Kruzas (g. 1964 m. sausio 29 d.) – Rusijos rašytojas fantastas, rašantis mokslinę ir siaubo fantastiką.
Biografija
Andrejus Kruzas gimė Kalinine (dabar – Tverė). Nuo 13 m. užsiiminėjo boksu, pussunkio svorio kategorijoje dalyvavo Rusijos lygio varžybose, užimdavo prizines vietas. Užsiiminėjo ir kikboksu. Karininku tarnavo Tarybinėje Armijoje. Išsilavinimas – aukštasis. Turėjo privatų verslą.
Kaledoninis naktikovis
Paplitimas
Paplitęs Australijoje, Brunėjuje, Kalėdų saloje, Kokosų (Kilingo) Saloje, Indonezijoje, Malaizijoje, Mikronezijoje, Naujojoje Kaledonijoje, Marianos Šiaurinėse Salose, Palau, Papua Naujojoje Gvinėjoje, Saliamono salose, Timore. Tikėtina, kad Japonijoje išnykęs. Introdukuotas Naujojoje Zelandijoje.
Andrejus Kruzas
Biografija
Apie 2000 m. išvyko į užsienį. Dabar gyvena Ispanijoje, Kartu su žmona turi ginklų parduotuvę bei šaulių klubą.
Kaledoninis naktikovis
Suaugėlių išvaizda
Vidutinio dydžio garninis paukštis. Kūno ilgis 55 – 65 cm, atstumas tarp sparnugalių 95 – 110 cm, svoris – 810 – 1014 g.  Patelė smulkesnė už patiną. Pakaušis ir sprandas pilkai juodas. Virš akių balta juosta. Veidas rudas. Snapas trumpas, juodas. Odos plotas tarp akių ir posnapio žaliai geltonas. Rainelė geltona. Kaklas trumpas, storas. Nugarinė kaklo dalis, nugara, uodega ir sparno išorė ruda, rusva arba kaštoninė. Kaklas ir pilvas baltos spalvos. Kojos ir letenos yra žalios arba oranžiškai geltonos.
Andrejus Kruzas
Kūryba
A. Kruzo šaunamųjų ginklų pomėgis atsispindi jo kūryboje. Jo knygoje detaliai aprašomi ginklai, amunicija ir speciali įranga. Aktyviai rašo nuo 2006 m., tuo metu „Samizdate“ pasirodė pirmi jo kūriniai.
Kaledoninis naktikovis
Suaugėlių išvaizda
Veisimosi apdaras: dvi – trys ilgos, baltos plunksnos pakaušyje, žydras odos plotas tarp posnapio ir akių, oranžinė rainelė, ryškiai rožinės arba raudonos kojos.
Jauniklių išvaizda
miniatiūra|kairėje|Kaledoninio naktikovio jauniklis Jaunikliai rudi, išmarginti tamsiai geltonais ir baltais šlakais. Pakaušis juodas, išmargintas tamsiai geltonais dryžiais. Rainelė geltona. Odos plotas tarp posnapio ir akių geltonas. Antsnapis pilkai juodas, pakraščiai geltoni. Posnapis gelsvai žalias, galiukas su juodu kraštu. Smakras ir gerklės viršus balti. Kaklas tamsiai geltonas, išmargintas rudomis juostelėmis. Nugara ruda, išmarginta tamsiai geltonomis dėmelėmis. Pasturgalis baltas. Uodegos viršus rudas, plunksnos apkraštuotos tamsiai geltona spalva. Sparno viršus rudas, plunksnų viršūnėse tamsiai geltonos dėmės. Sparnų apačia balta, išmarginta pilkai rudomis juostelėmis. Plasnojamosios plunksnos rudos. Kūno apačia ruda, išmarginta kreminėmis juostelėmis. Kojos ir letenos žalios
Andrejus Kruzas
Kūryba
Trilogiją „Nereikalingų žemė“ (Земля лишних) autorius parašė kartu su žmona Lurdes Marija Kruz (Лурдес Мария Круз), ir skaitytojams pasirodė, kad šios knygos turi autobiografinių bruožų (išskyrus kelionę į kitą pasaulį).
Nuo 2008 m. gruodžio aktyviai leidžiamas leidykloje „Armada“. .
Kaledoninis naktikovis
Porūšiai
Yra penki porūšiai, kurie vieni nuo kitų skiriasi dydžiu ir nugaros spalva :
Andrejus Kruzas
Kruzo pasauliai
Atsirado žmonių, rašančių romanus Kruzo pasauliuose, kurias irgi leidžia leidykla „Armada“.
„Mirusiųjų epochos“ pasaulis:
Kaledoninis naktikovis
Biologija
Naktinis paukštis. Dieną, didelėmis grupėmis, slepiasi tankioje augalijoje. Veisimosi metu maitinasi ir dieną. Biotopas – tankia augalija apaugę stovinčio arba lėtai tekančio vandens telkiniai. Laikosi pelkėse, paežerėse, drėgnose pievose, šalia nesraunių upių. Kartais aptinkamas šalia sūraus vandens telkinių.
Mityba
Minta vėžiagyviais, vabzdžiais, žuvimi ir varliagyviais, paukščių jaunikliais, smulkiais žinduoliais. Cherax ir Eustacus genčių vėžiai sudaro didžiąją maisto raciono dalį. Dažnai medžioja krevetes ir krabus. Minta gambuzijomis bei paprastųjų karosų genties žuvimis. Gaudo ne tik vandeninius, bet ir sausumos vabzdžius ir jų lervas: svirplius, vandens vabalus, vikšrus, vapsvas, skruzdėles, žirgelių lervas ir termitus. Geba sugauti varles, rupūžes, peles ir išsiritusius jūrinių vėžlių jauniklius. Kolonijinių paukščių (kormoraninių, ibių, girnovių) ir pavieniai perinčių paukščių (vieversių, ančių ir naminio žvirblio) jaunikliai. Grobio ieško lėtai braidydamas arba stovėdamas ir nejudėdamas stebi vandenį.
Dauginimasis
Veisimosi periodo pradžia priklauso nuo lietingojo sezono. Bendruomeniški paukščiai. Veisiasi 200 – 3000 porų paukščių kolonijose, kartu su girnovėmis, kitais garniais, kormoraniniais paukščiais.
Dovana (2015 filmas)
Filmas Jungtinėse Amerikos Valstijose išleistas 2015 m. rugpjūčio 7 d. kaip pirmasis „STX Entertainment“ filmas. Jis visame pasaulyje uždirbo 60 milijonų JAV dolerių, o jo biudžetas siekė 5 milijonus JAV dolerių. Filmas sulaukė teigiamų kritikų atsiliepimų, kurie gyrė Edgerton režisūrą ir scenarijų, taip pat Bateman, Hall ir Edgerton vaidybą.
Andrejus Kruzas
Kruzo pasauliai
„Prie Didžiosios upės“ pasaulis:
Bibliografija
Autoriai – Andrejus Kruzas ir Marija Kruz.
Autorius – Andrejus Kruzas.
Šiuo metu rašoma:
Kaledoninis naktikovis
Dauginimasis
Lizdavietės pelkėse, raistuose, salose. Dažniausiai lizdus krauna medžiuose su tankia laja, 20 m aukštyje arba išsikerojusiuose krūmuose. Salose lizdus krauna ant žemės. Lizdas kraunamas iš šakų, išklojamas lapais,  yra 20 – 30 cm diametro ir 3 – 4 cm aukščio. Šakas lizdui renka patinas. Kartais šakas nurenka nuo kitų lizdų. Lizdą krauna abu partneriai.
Dėtyje 2 – 3 žalsvai žydri kiaušiniai. Inkubacija trunka 21 dieną. Peri abu tėvai. Išsiritę paukščiukų nugara apaugusi tamsiai rudais pūkais, o apačia – baltais. Snapas kreminės spalvos, kraštai pilkai juodi. Rainelė oranžinė. Odos plotas tarp snapo ir akių yra oranžiškai rožinis. Kojos ir letenos tamsiai žalios. Jaunikliais rūpinasi abu tėvai. Pirmosiomis dienomis jauniklius maitina atrydami maistą ir supildami jiems į burną, vėliau atrytą maistą supila į lizdą. 14 dienų jaunikliai į lizdą grįžta tik maitintis. 21 dienos jauniklius tėvai maitina ne lizde. Apsiplunksnuoja 6 – 7 savaičių.
Argentinos krepšinio lyga
Argentinos krepšinio lyga – aukščiausia Argentinos krepšinio lyga.
Jūratė Sprindytė
Jūratė Sprindytė (g. 1952 m. rugsėjo 7 d. Vilniuje) – Lietuvos literatūrologė, literatūros kritikė.
Biografija
1959–1970 m. mokėsi Vilniaus Salomėjos Nėries vidurinėje mokykloje. 1970–1975 m. studijavo Vilniaus universiteto Filologijos fakultete. Nuo 1974 m. Lietuvių literatūros ir tautosakos instituto mokslo darbuotoja, Šiuolaikinės literatūros skyriaus vadovė. Nuo 1981 m. Lietuvos rašytojų sąjungos narė. 1999 m. humanitarinių mokslų daktarė.
Mokslo žurnaluose, straipsnių rinkiniuose ir kultūrinėje periodikoje paskelbė per pusantro šimto straipsnių. Mėnraščio „Metai“, mokslo žurnalų „Literatūra“, „Lituanistica“, „Darbai ir dienos“, „Colloquia“ redkolegijų narė.
Aukšta įtampa (1972 filmas)
Aukšta įtampa – 1972 m. sukurtas giallo filmas.
Turinys
Jaunas mechanikas Chosė atvyksta į Madridą, tikėdamasis čia rasti pelningą užsiėmimą, tačiau jau pirmą dieną lažybose netenka visų savo santaupų. Susipažinęs su fotografe Eliza, Chosė apsistoja pas ją, o ši nusiveda jį į savo parodą, kur lankosi įtakingi žmonės. Čia Chosė susipažįsta su Laura, kurios vyras Pablo yra vienas iš Elizos rėmėjų. Įtardamas, kad jų santuoka nėra ideali, Chosė pasiūlo Laurai savo pagalbą. Jiedu tampa meilužiais ir Laura prasitaria, kad jų šeimos turtai priklauso jai, tačiau dėl santuokos suvaržymų ji negalinti jais laisvai disponuoti, todėl vyro mirtis išspręstų tiek jos, tiek Chosė problemas. Šis pasiryžta žmogžudystei ir, naktį įsėlinęs į namus, paleidžia kelis šūvius į miegantį vyrą.
Po keleto dienų paaiškėja, kad žuvo ne Pablo, o jo draugas, nakvojęs jo namuose. Susitikęs su Chosė, Pablo mainais už tylą, pasiūlo jam nužudyti Laurą. Šantažuojamas abiejų sutuoktinių, išsigandęs Chosė pažada jiems abiem įvykdyti nusikaltimus, tačiau nesiryžta. Manydama, kad sandėris neįvyks, Laura nusprendžia pati nužudyti vyrą ir sufabrikuoti įkalčius, kad būtų apkaltintas Chosė...
Dainavos apylinkė (Šalčininkai)
Dainavos apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kalesninkų valsčiuje, 1950 m. priskirta naujam Eišiškių rajonui. 1954 m. prijungta dalis Balandžių apylinkės, 1963 m. – Vėžionių apylinkė, o Dainavos apylinkės dalis prijungta prie Pabarės apylinkės.
Karata
Karata – miestas Australijos vakaruose, Vakarų Australijos valstijoje, Pilbaros regione. Savivaldybės centras. Įsikūręs valstijos šiaurės vakarinėje dalyje, lygumoje, Nikolo įlankos pakrantėje, apie 1250 km į šiaurę nuo Perto ir 190 km į pietvakarius nuo Port Hedlando. Nuo įlankos miestą skiria druskožemiai ir mangrovės, pietuose driekiasi neaukštų kalvų virtinė. 16 708 gyventojai (2018 m.), iš jų dešimtadalis – aborigenų kilmės.
Saulutė (puošyba)
thumb|160px|Koplytstulpio saulutė ([[Angiriai)]]
Saulutė – puošybinė detalė, būdinga tradicinei lietuvių sakraliajai architektūrai. Saulutės yra dažna kryžių koplytstulpių puošybinė dalis, saulutėmis puošiami bažnyčių, koplyčių, kitų šventviečių stogai, vartai, interjeras.
Saulutes sudaro plokščios geležies kryžmos, kurias centre jungia skritulys arba žiedas („Saulės diskas“), tiesa, kartais būna širdelės arba lapo pavidalo. Nuo centro driekiasi tiesūs ir banguoti „spinduliai“, perkryžos, mėnulio delčios ragai ir kt. Spinduliai dažnai primena žalčiukus, ornamentuoti geometriniais, augaliniais, kosminiais puošybiniais motyvais. Saulučių konstrukcija ir ornamentika sukuria grakštų siluetą, įvairiopą ažūrą.
Saulutes Lietuvoje kalė (nuo XVIII a.) tiek miestų cechų kalviai, tiek (XIX–XX a. pr.) kaimų, ypač Žemaitijos, liaudies meistrai.
Ivanas Urgantas
Ivanas Andrejevičius Urgantas (g. 1978 m. balandžio 16 d.) – rusų aktorius, televizijos laidų vedėjas, muzikantas.
2009 m. gegužės 16 d. su dainininke Alsu vedė 2009 m. Eurovizijos finalą.
2012 m. Ivanas išleido pirmąjį solinį albumą „Estrada“.
Valerie Kaprisky
Valeri Kapriski (, tikrasis vardas –  Valerie Chérès ; g. 1962 m. rugpjūčio 19 d.) – prancūzų aktorė, pasirinkusi pseudonimą pagal savo motinos, kilusios iš Lenkijos, mergautinę pavardę.
Karjeros pradžioje sukūrė keletą vaidmenų erotiniuose filmuose gimtinėje bei JAV, iš kurių žymiausias „Breathless“ su Richard Gere (1983).
Uršanabis
Pirmąkart paminėtas mite „Enlilis ir Ninlilė“, kur įvardijamas SI.LU.IGI ir apibūdinamas kaip vyras. Minimas ir Gilgamešo epe, kuriame yra Gilgamešo bendražygis (po Enkidu mirties). Jie susitikę Uršanabiui berenkant miške gyvates (nežinomos rūšies, įvardijamos urnu). Uršanabio plaustas buvo varomas neaiškių „akmeninių daiktų“, kuriuos sunaikinęs Gilgamešas. Šis sunaikintiems „akmeniniams daiktams“ pakeisti padirbdinęs 120 kuolų. Uršanabį iš požemio pasaulio ištrėmė Utnapištis – nemirtingasis, išgyvenęs tvaną. Dėl kokios priežasties jis tai padaręs nėra aišku, gali būti, kad Uršanabis buvo ištremtas už tai, kad perkėlė per Huburą Gilgamešą. Po to Uršanabis drauge su Gilgamešu persikėlę atgal į Uruką ir pamatę šio miesto didybę. Asirų mitologijoje Uršanabis pavirto siaubinga pabaisa Hamar-tabalu.
Satarečiaus tvenkinys
Satarečiaus tvenkinys - tvenkinys Lietuvoje, Utenos rajone, 8 km į šiaurės rytus nuo Užpalių. Sudarytas užtvenkus Alaušos upę (Šventosios intakas) 3,5 km nuo jos žiočių. Tvenkinio ilgis iš rytų į vakarus - 0,77 km, plotis - iki 0,5 km. Altitudė 112,7 m. Krantai žemi, plačiai apaugę krūmynais. Kranto linija labai vingiuota. Į rytus yra nutįsusi 0,43 km ilgio įlanka, į kurią įteka Kremblys. Tvenkinį supa virš 30 ha pelkė (išskyrus tvenkinio šiaurinę dalį). Pelkę supa Satarečiaus, Viešeikių ir kiti miškai. Tvenkinys labai užžėlęs vandens augalija. Į šiaurę yra buvęs Satarečiaus kaimas.
Tvenkinys įrengtas 1975 m.
Saulės dukrytės
miniatiūra|Saulės dukrytės (autorius [[Janis Rozentalis, 1912 m.)]] Saulės dukrytės  – latvių mitologinės būtybės – dieviškosios Saulės dukterys. Apie jas daugiausia žinoma iš mitologinių dainų. Saulės dukrytės apibūdinamos kaip puošnios mergelės – pasidabinusios aukso, šilko, sidabro rūbais, aukso žiedais ir vainikais. Jos Saulės dvare verpia šilko siūlus, audžia aukso staklėmis, grėbia sidabro grėbliais. Žinoma mitologema apie Saulės dukrytes ir Dievo sūnelius: jie dirba, žaidžia drauge, bet Dievo sūneliai dažnai sulaužo Saulės dukryčių aukso žiedus, nuima vainikus. Jos dalyvauja dangiškose vestuvėse (joms peršasi ar tai Dievo sūneliai, ar Auseklis, ar Mėnulis).
Saulės dukrytės gretinamos su lietuvių Aušrine ir kitų indoeuropiečių aušros dievybėmis (graikų Eos, romėnų Aurora, senovės arijų Ušase ir kt.).
Piotr Świerczewski
Piotr Jarosław Świerczewski (g. 1972 m. balandžio 8 d., Naujasis Sončas) – buvęs Lenkijos futbolininkas, rungtyniavęs Lenkijos rinktinėje.
Lorenzo Staelens
(g. 1964 m. balandžio 30 d.) – buvęs Belgijos futbolininkas, rungtyniavęs Belgijos rinktinėje.
Nacionalinėje komandoje žaidė 1990–2000 m.
Machmudas Šachas Duranis
Machmudas Šachas Duranis (‎1769 m. – 1829 m. balandžio 18 d.) – XIX a. pr. Afganistano šachas.
Biografija
Machmudas buvo vienas iš šacho Timūro sūnų ir šacho Achmado anūkas. 1772 m. mirus Achmadui šachu tapo Timūras. Jis savo sūnums pavedė valdyti: Machmudui Kandaharą, Zamanui Kabulą ir Šudžai Heratą. Machmudas tarp jų buvo vyriausias, bet 1793 m. mirus Timūrui sostinės Kabulo valdytojas Zamanas tapo šachu. Jis pradėjo konsoliduoti valdžią tėvo sadozajų klano rankose šalindamas iš svarbių pareigų barakzajų genties vadus. Po susidorojimų barakzajai sukilo ir parėmė Machmudo pretenzijas į sostą. 1801 m. liepą, remiamas Fatiho Barakzajaus, Machmudas nuvertė Zamaną ir pasiskelbė šachu. Beveik visą valdžią jis po to atidavė Fatihui Barakzajui, kas sukėlė kitų duranių vadų nepasitenkinimą. Jie tuomet parėmė Herato valdytoją Šudžą ir 1803 m. Machmudas prarado Kabulo kontrolę, Šudža paskelbtas šachu. 1809 m. Afganistanui kilo Rusijos imperijos įsiveržimo pavojus ir Šudža siekė sudaryti sąjungą su Indijoje veikusiais britais. Tai sukėlė afganų vadų nepasitenkinimą, Šudža prarado paramą ir Machmudas vėl atsiėmė Kabulo kontrolę (Šudža pabėgo į Indiją). Antrojo valdymo metu priešprieša tarp Machmudo ir barakzajų vis didėjo. 1818 m. jis nurodė suimti ir po kankinimų nužudyti Fatihą Barakzajų. Sukilę barakzajai, vadovaujami Dosto Muhamedo, privertė jį pasitraukti į Heratą, kur Machmudas mirė 1829 m. balandžio 18 d.
XIV Europos futbolo čempionato atranka/G grupė
XIV Europos futbolo čempionato atrankos G grupės rezultatai.
Jenny Tamburi
Džeinė Tamburi (, tikrasis vardas – Luciana Tamburini; 1952 m. lapkričio 27 d. – 2006 m. kovo 1 d.) – italų aktorė ir televizijos laidų vedėja, kūrusi vaidmenis daugiausia giallo filmuose arba erotinėse komedijose (commedia sexy all'italiana).
Buvo atidariusi savo vardo dramos mokyklą Romoje, o baigusi aktorės karjerą dirbo kastingo direktore.
Dalinė filmografija
left|thumb|200px
KamAZ-6282
miniatiūra|KamAZ prie pakrovimo stotelės „KamAZ-6282“ – didelės talpos autobusų klasės žemagrindis miesto elektrinis autobusas, kurį sukūrė „NefAZ“ ir „KamAZ“.
Masinė šio modelio gamyba prasidėjo 2018 m.
Pirates of the Caribbean: Legends of the Brethren Court
Pirates of the Caribbean: Legends of the Brethren Court – Rob Kidd romanų serija jauniesiems skaitytojams. Juose išsamiai aprašomi kapitono Džeko Sperou jaunystės nuotykiai po „Pirates of the Caribbean: Jack Sparrow“ serijos ir „Pirates of the Caribbean: The Price of Freedom“ įvykių. Romanų įvykiai vyksta trylika metų prieš „Karibų piratai: Juodojo perlo prakeiksmas“.
Perl Harboro užpuolimas
Japonija tikėjosi, kad ataka atbaidys JAV Ramiojo vandenyno laivyną nuo kišimosi į Japonijos imperijos suplanuotus karinius veiksmus prieš Pietryčių Azijoje esančias Jungtinės Karalystės, Nyderlandų ir JAV užjūrio teritorijas. Per septynias valandas trukusį puolimą Japonija taip surengė koordinuotas atakas prieš JAV priklausančias Filipinų salas, Guamą ir Veiko salą, ir Britų imperijai priklausančias teritorijas: Malaiziją, Singapūrą ir Honkongą. Japonijos imperijos požiūriu šios atakos buvo prevencinio pobūdžio.
Perl Harboro užpuolimas prasidėjo 7 val. 48 min. Havajų laiku. Karinė bazė buvo užpulta 353 Japonijos imperijos orlaivių dviem puolimo bangomis. Keturi JAV linijiniai laivai buvo apgadinti, keturi buvo nuskandinti. Japonijos ataka padarė didelių nuostolių JAV karinėms pajėgoms. Atakos metu žuvo 2402 ir buvo sužeisti 1282 amerikiečiai.
Dieveniškių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Dieveniškių valsčiuje, 1950 m. priskirta naujam Šalčininkų rajonui. 1954 m. prijungta Mačiučių apylinkė ir dalis Pagaujėnų apylinkės, 1975 m. – didžioji dalis Jurgelionių apylinkės, 1988 m. – Milkūnų apylinkė.
Kalifornijos vėliava
thumb|150px|right|Dabartinė Kalifornijos valstijos vėliava thumb|150px|right|Senoji „Lokio vėliava“
Kalifornijos vėliava – vienas oficialių Kalifornijos simbolių.
JAV Kalifornijos valstijos vėliava istoriškai vadinama „lokio vėliava“. Ji yra trumpai gyvavusios Kalifornijos respublikos (1846 m.), vadintos „Lokio vėliavos respublika“, įsikūrusios paskelbus nepriklausomybę nuo Meksikos, vėliavos variantas.
EuroMillions
„EuroMillions“ – tarptautinė loterija, įkurta 2004 m. Pagrindinis prizas gali išaugti nuo 17 mln. iki 230 mln. eurų. Loterija rengiama kiekvieną antradienį bei penktadienį 21:00 Paryžiuje. Bilietas su vienu skaičių deriniu vienam tiražui kainuoja 2,5 eurus. Norint laimėti pagrindinį prizą reikia atspėti 5 skaičius iš 50 pagrindinių bei 2 skaičius iš 12 papildomų.
Nuo 2004 m. žaidime dalyvauja Jungtinė Karalystė, Ispanija, (vienitelė šalis, dalyvaujanti „Eurojackpot“ loterijoje) Prancūzija. Tais pačiais metais šalių dalyvių sąrašą papildė Austrija, Belgija, Airija, Portugalija, Šveicarija ir Liuksemburgas.
Eurojackpot
„Eurojackpot“ – tarptautinė loterija, įkurta 2012 m. Pagrindinis prizas gali išaugti nuo 10 mln. iki 120 mln. eurų. Loterija rengiama kiekvieną antradienį ir penktadienį 21:00 Helsinkyje. Bilietas su vienu skaičių deriniu vienam tiražui kainuoja 2 eurus. Norint laimėti pagrindinį prizą reikia atspėti 5 skaičius iš 50 pagrindinių bei 2 skaičius iš 12 papildomų.
Nuo 2012 m. žaidime dalyvauja Vokietija, Ispanija, (vienitelė šalis, dalyvaujanti „EuroMillions“ loterijoje) Italija, Olandija, Danija, Suomija, Estija ir Slovėnija. 2013 m. prie loterijos prisijungė Norvegija, Švedija, Islandija, Kroatija, Latvija ir Lietuva. 2014 m. šalių dalyvių sąrašą papildė Vengrija ir Čekija, 2015 m. prisijungė Slovakija, o 2017 m. – Lenkija.
Hongkou
Hongkou – Šanchajaus rajonas, sudarantis šiaurinę miesto branduolio dalį. Apima 23,48 km² teritoriją ir, 2010 m. duomenimis, turi 852 tūkst. gyventojų. Veikia Šanchajaus tarptautinių studijų universitetas (SISU), Šanchajaus finansų ir ekonomikos universitetas.
XIX ir XX a. pradžioje didžioji dalis laivų į ir iš Šanchajaus švartuodavosi krantinėse ir dokuose palei Huangpu upę. Vakarų keleiviams buvo įprasta čia neišsilaipinti, o persėsti į mažesnes valtis, sampanus, kuriomis plaukdami keletą šimtų metrų aukštyn upe pasiekdavo Bundą.
Istorija
Tang dinastijos laikais dabartinio Hongkou rajono teritorija buvo apsupta pylimo nuo Rytų Kinijos jūros. Ming dinastijos valdymo laikotarpio pradžioje vietovę imta vadinti Huangpukou (黃埔口) arba Hongkou (洪口). Valdant Čing dinastijai pervadinta į Hongkou (虹口).
1845 m. į Šanchajų skleisti krikščionybės atvyko amerikiečių vyskupas William Jones Boon. 1848 m. jis pareikalavo iš vietos valdžios suteikti jam žemės šiai paskirčiai. Pietinėje dab. Hongkou rajono dalyje iškilo amerikiečių gyvenvietė (vėliau sujungta su britų gyvenviete). 1853 m. čia iškilo bažnyčia. 1853–1854 m. slapta kinų bendrija, pasivadinusi Mažųjų kardų draugija, užgrobė kinams priklausiusius Šanchajaus regionus, tad taikūs kinų gyventojai buvo priversti prašytis prieglobsčio į konfliktą nesivėlusiame tarptautiniame miesto rajone. Tai savo ruožtu pagausino rajono gyventojų skaičių. 1856 m. buvo nutiestas Vaibaidu tiltas, 1857 m. pastatytas viešbutis „Astor“. Nuo 1870 m., Čingų imperijai užmezgus aktyvius ryšius su Japonijos imperija, čia ėmė kurdintis japonų atvykėliai. Po Pirmojo pasaulinio karo teritorijoje gyveno tiek daug japonų, kad vietovė praminta „Mažuoju Tokijumi“. Japonų bendruomenė glaudžiai bendradarbiavo su valdžia. Pavyzdžiui, buvo įsteigtas Japonų policijos departamentas prie Šanchajaus savivaldybės policijos.
Nuo 1933 m. vietovėn kildinosi žydų pabėgėliai, atvykę į Kiniją iš Vokietijos. Jų apgyvendinimui Hongkou Tilančiao apylinkėje buvo įkurdintas kvartalas, kurio perpildytoje, maždaug 2,5 km² teritorijoje žydų gyveno apie 20 000. Šis kvartalas vadintas Šanchajaus getu.
miniatiūra|kairėje|Hongkou 2016 m. Antrojo pasaulinio karo metu, kai po Šanchajaus mūšio miestą užėmė japonai, žemė iš esmės buvo sulyginta ligi griuvėsių.
Būriškės (Akmenė)
Būriškės – buvęs kaimas Akmenės rajono savivaldybėje, 4 km į pietryčius nuo Papilės, dešiniajame Ventos krante.
Billboard (žurnalas)
„Billboard“ – JAV savaitinis muzikos žurnalas, kurio būstinė įsikūrusi Niujorke. Priklauso bendrovei „Prometheus Global Media“. Vienas seniausių prekybos leidinių pasaulyje. Pradžioje žurnalo turinys apėmė afišų skelbimus ir lauko pramogų aktualijas, į muzikos industriją specializuotasi XX a. 7-ąjį dešimtmetį.
Žurnalas rengia keletą tarptautiniu mastu pripažintų muzikos įrašų sąrašų, kuriuose kas savaitę skelbiami populiariausi albumai ir dainos pagal tam tikras kategorijas. Žymiausi muzikos įrašų sąrašai Billboard Hot 100 ir Billboard 200, kuriuose atitinkamai reitinguojami populiariausi albumai ir dainos, sudaryti atsižvelgiant į skaitmeninius parsisiuntimus, transliavimų radijuje ir internete trukmę. Spausdintinės žurnalo versijos tiražas siekia apie 16 tūkst. egz.
Istorija
thumb|right|200px|Pirmasis leidimas, išėjęs 1894 m. thumb|right|200px|1896 m. leidimas thumb|right|200px|1904 m. leidimas „Billboard“ 1894 m. lapkričio 1 d. Sinsinatyje įsteigė William H. Donaldson ir James Hennegan. Tuomet leidinys vadinosi „Billboard Advertising“. Jame buvo skelbiami įvairūs skelbimai. Po kelerių metų imta skelbti lauko pramogų aktualijas. Kiek vėliau leidinio turinys aprėpė informaciją apie cirkus, karnavalus, pramogų parkus, muges, vodevilį, menestrelius ir kitokius gyvų pasirodymų šou. 1909 m. žurnale pradėtos skelbti kino industrijos, o 3-ajame dešimtmetyje ir radijo programų aktualijos. Pirmosios „The Billboard“ sąsajos su muzika buvo 1913 m. išėjęs perkamiausių ir geriausių muzikos įrašų sąrašas.
Trečiajame XX a. dešimtmetyje atsiradus muzikos automatams, „Billboard“ ėmė publikuoti muzikos įrašų sąrašus. Iš pradžių buvo tik trijų žanrų sąrašai: pop, ritmenbliuzas ir kantri bei vakarietiška muzika. Šeštajame dešimtmetyje pristatyta televizijos industrijos skiltis, kurioje skelbti televizijos programų sąrašai. Mugių, karnavalų, pramogų parkų ir kitų lauko pramogų naujienos skelbtos iki 1961 m., kuomet šie skyreliai perkelti į naują savaitinį žurnalą, pavadinimu „Amusement Business“. Maždaug šiuo laikotarpiu televizijos naujienos taip pat perkeltos į atskirą leidinį.
1961 m. pradžioje „The Billboard“ pervadintas į „Billboard Music Week“. Turinį beveik išimtinai sudarė muzikos industrijos naujienų nušvietimas. 1963 m. pavadinimas sutrumpintas tiesiog į „Billboard“. 2005 m. žurnalas ir jo tinklalapiai pertvarkyti su tikslu pateikti visų skaitmeninių ir mobiliųjų pramogų formų įvykius.
Muzikos įrašų topai
„Billboard“ pirmąjį muzikos hitų sąrašą išleido 1936 m. sausio 4 d. Pirmasis muzikos įrašų topas sudarytas 1940 m. liepos 20 d. Billboard Hot 100, kuriame publikuojami individualūs singlai, išėjo 1958 m. rugpjūčio 4 d. Billboard 200, kuriame reitinguojami albumai, pasirodė 1963 m. rugpjūčio 17 d. Šiandieną „Billboard“ rengia daugiau kaip 100 muzikos įrašų sąrašų, kurie atnaujinami kas savaitę.
{|
Zamanas Šachas Duranis
Zamanas Šachas Duranis (‎1770 m. – 1844 m.) – XVIII a. pb. Afganistano šachas.
Djalminha
(g. 1970 m. gruodžio 9 d.) – buvęs Brazilijos futbolininkas, rungtyniavęs Brazilijos rinktinėje.
Zamanas Šachas Duranis
Biografija
Zamanas buvo penktasis iš šacho Timūro sūnų ir šacho Achmado anūkas. 1772 m. mirus Achmadui šachu tapo Timūras. Jis savo sūnums pavedė valdyti: Machmudui Kandaharą, Zamanui Kabulą ir Šudžai Heratą. 1793 m. mirus Timūrui Zamanas su barakzajų genties vado Pajindos pagalba pasiskelbė šachu įkalinęs keletą savo brolių. Jis pasidalijo valdymą su pusbroliu Machmudu, kuriam perleido Herato kontrolę. Zamanas siekė susigrąžinti Timūro valdymo metu prarastas teritorijas, bet greitai susidūrė su prieštaravimais tarp afganų genčių, kuriuos kurstė tiek Machmudas, remiamas persų, tiek Indijoje veikę britai. Negalėdamas sustabdyti nuolatinių sikhų maištų jis vietoj afganų Pandžabo vietininku paskyrė Randžitą Singhą, kas buvo didelė jo klaida. Vietoj to, kad būtų afganų šacho vietininku, Randžitas Singhas pradėjo kurti savo valstybę. Siekdamas konsoliduoti valdžią Zamanas ruošėsi panaikinti daugiagentį valdymą, įvestą Achmado. Taip jis prarado savo galingiausio rėmėjo Pajindos iš barakzajų paramą. Genčių vadai pradėjo regzti sąmokslą jam nušalinti ir į sostą pasodinti jo pusbrolį Šudžą. Apie tai sužinojęs Zamanas nurodė nužudyti Pajindą ir kitus genčių vadus. Pajindos sūnus Fatihas išsigelbėjo ir prisijungė prie Machmudo. 1800 m. Zamanas surinko kariuomenę žygiui į Pandžabą, bet jiems išžygiavus Machmudas su Fatihu pradėjo maištą rytuose, jie užėmė Kandaharą ir remiami daugelio prieš Zamaną nusiteikusių genčių pradėjo žygį į Kabulą. Išgirdęs apie tai Zamanas su savo pajėgomis grįžo į Afganistaną, tačiau buvo sumuštas prie Džalalabado Fatiho pajėgų. Brolio nurodymu apakintas ir įkalintas. Po keleto metų šachu tapus Šudžai jis buvo išlaisvintas, po to gyveno pas sikhus ir 1821 m. prisiglaudė Ludhianoje pas pasitraukusį Šudžą, kur mirė 1844 m.
Djalminha
Nacionalinėje komandoje žaidė 1996–2002 m.
Fabian Schär
Fabianas Lukas Šeras (g. 1991 m. gruodžio 20 d., Vilyje) – Šveicarijos futbolininkas, žaidžiantis centro gynėjo pozicijoje.
Tarptautinė karjera
Nuo 2011 m. atstovavo Šveicarijos jaunimo iki 20 ir 21 m amžiaus rinktines. 2013 m. debiutavo Šveicarijos rinktinėje. Tų pačių metų rugsėjo 6 d. pelnė savo pirmąjį įvartį 4–4 rungtynėse prieš Islandiją. Po kelių dienų, rugsėjo 10 d. rungtynėse prieš Norvegiją, pelnė du įvarčius.
Olivier Giroud
Olivjė Žiru (g. 1986 m. rugsėjo 30 d., Šamberi) – Prancūzijos futbolininkas, žaidžiantis puolėjo pozicijoje Italijos Serie A klube AC Milan bei Prancūzijos futbolo rinktinėje. Jis yra rezultatyviausias visų laikų Prancūzijos rinktinės žaidėjas.
Fabian Schär
Tarptautinė karjera
2014 m. gegužės 13 d. buvo pakviestas atstovauti Šveicarijos rinktinei 2014 m. FIFA pasaulio taurėje. Pakeitus Steve von Bergen, debiutavo rinktinės trečiose rungtynėse prieš Hondūrą.
Olivier Giroud
Klubinė
Futbolininko karjerą pradėjo Olympique Club de Froges. Po šešerių metų, būdamas 13-os, pradėjo profesionalo karjerą Ligue 2 klube Grenoble Foot 38. 2008 m. pasirašė sutartį su Tours FC. Antrame sezone buvo rezultatyviausias klubo žaidėjas, pelnęs 21-ą įvartį. Persikėlus į Montpellier Hérault SC, 2011–2012 m. sezone, tapo daugiausiai įvarčių (21-ą) pelniusiu žaidėju. Tame sezone klubas pirmą kartą istorijoje laimėjo Ligue 1 lygą. Nuo 2012 m. žaidė Londono Arsenal klube. Su klubu, 2014 ir 2015 m. laimėjo FA Taurę. 2018 m. sausio perėjimų lango metu perėjo į Chelsea FC klubą.
Fabian Schär
Tarptautinė karjera
UEFA Euro 2016 m. čempionato rungtynėse prieš Albaniją, pelnė pergalingą įvartį.
Olivier Giroud
Klubinė
2021 m. liepos 17 d. žaidėjas pasirašė 2 metų sutartį su Italijos AC Milan klubu. Pirmais metais su komanda prancūzas tapo Italijos čempionu.
Tarptautinė
Prancūzijos futbolo rinktinėje debiutavo draugiškose rungtynėse prieš JAV ir Belgiją 2011 m. lapkričio 11 ir 15 d. Pirmąjį įvartį pelnė 2012 m. vasario 29 d., 2–1 laimėtose draugiškose rungtynėse prieš Vokietiją.
Rinktinei atstovavo UEFA Euro 2012 m. čempionate, 2014 m. FIFA pasaulio taurėje, UEFA Euro 2016 m. čempionate bei 2022 m. FIFA pasaulio taurėje.
2022 m. lapkričio 22 d. rungtynėse su Australija įmušęs du įvarčius žaidėjas tapo rekordininku Prancūzijos rinktinėje pagal įvarčių skaičių (51) kartu su Tieri Enri. Tame pačiame čempionate 2022 m. gruodžio 4 d. rungtynėse su Lenkija prancūzas įmušė 52-ąjį karjeros įvartį ir tapo rezultatyviausiu šalies žaidėju istorijoje.
Liepynės kapinės
Liepynės kapinės – nuo 2008 m. veikiančios kapinės Vilniuje, Naujininkų seniūnijoje, Žirnių g. 28. Jos įrengtos buvusio Liepynės kaimo vietoje, plyname lauke, netoli Vilniaus oro uosto lėktuvų kilimo-tūpimo zonos; šalia pastatytas Ikea prekybos kompleksas.
Kapinės užima 53 ha plotą, yra vietos 53 tūkstančiams palaikų. Liepynės lauke įrengtas architektūros akcentas – kolumbariumas. Kapinių priežiūrą ir eksploatavimą organizuoja Vilniaus miesto savivaldybės Komunalinio ūkio poskyris.
Feleščio rajonas
Feleščio rajonas  – vienas iš Moldovos administracinių vienetų, esantis šalies šiaurėje. Administracinis centras – Feleštis. 2012 m. duomenimis, rajone gyveno 92 400 gyventojų.
Geografija
Feleščio rajonas šiaurėje ribojasi su Glodeniu, šiaurės rytuose su Belcio savivaldybe, rytuose su Sindžerėju, vakaruose turi pasienio ruožą su Rumunija. Kraštovaizdis nelygus. Rajone teka kelios upės: Prutas, Reutas. Aukščiausias taškas, siekiantis 389 m, yra Maguros kalva.
Sam Ryder
Semas Raideris (Sam Ryder, g. 1989 m. birželio 25 d.) – britų dainininkas ir dainų autorius. Buvęs grupių „The Morning After“, „Blessed by a Broken Heart“ ir „Close Your Eyes“ narys, vėliau išgarsėjo socialiniame tinke „TikTok“ keldamas paties atliekamas kitų daininkų dainas.
2022 m. atstovavo Didžiąją Britaniją „Eurovizijos“ dainų konkurse su daina „Space Man“. Konkurse užėme antrąją vietą: teigiama, kad jo dėka britų publika ir žiniasklaida vėl susidomėjo konkursu.
Debiutinis Ryder studijinis albumas „There's Nothing but Space, Man!“ išleistas 2022 m. gruodį ir debiutavo pirmojoje Jungtinės Karalystės albumų reitingo vietoje. Atlikėjas 2023 m. nuominuotas geriausio naujo atlikėjo kategorijoje „Brit Awards“ apdovanojimuose, tapdamas pirmuoju Eurovizijoje dalyvavusiu atlikėju, kuris buvo nominuotas šioje kategorijoje.
Tauras Jogėla
Tauras Jogėla (g. 1993 m. gegužės 2 d. Tauragėje) – Lietuvos krepšininkas, rungtyniaujantis Jonavos „CBet“ klube. 2009 m. Lietuvoje vykusiame Europos jaunimo krepšinio čempionate iki 16 m. su Lietuvos rinktine laimėjo sidabro medalius ir buvo išrinktas naudingiausiu čempionato žaidėju. 2011 m. laimėjo Lietuvos moksleivių krepšinio lygos dėjimų konkursą.
2014 m. vasario mėn. pradžioje buvo paskolintas Kėdainių „Nevėžio“ klubui. 2014 m. rugpjūčio pradžioje sudarė vienerių metų sutartį su Pasvalio „Pieno žvaigždžių“ komandoje. 2016 m. liepos viduryje pasirašė vienerių metų kontraktą su Latvijos Rygos „Barons Kvartals“ klubu.
WASP-16 b
thumb|220px|WASP-16 b ir Jupiterio dydžių palyginimas
WASP-16 b – egzoplaneta, skriejanti apie geltonąją nykštukę WASP-16, esančią Mergelės žvaigždyne. Nuo Saulės sistemos nutolusi apie 678,1 šviesmečio (207,9 parseko).
WASP-16 b yra karštojo Jupiterio tipo dujinė milžinė. Planetos masė siekia 0,855 Jupiterio masės (~272 karto masyvesnė už Žemę), o spindulys – 1,008 Jupiterio spindulio. Apie savo žvaigždę planeta apskrieja per maždaug 3,12 paros, jos orbitos didysis pusašis yra 0,0421 av, o ekscentricitetas – 0,0. WASP-16 b pusiausvyros temperatūra – 1160 K.
Apie WASP-16 b atradimą pranešta 2009 m. Planeta aptikta „SuperWASP“ projekto, taikant tranzitų metodą. Tai vienintelė WASP-16 sistemoje atrasta planeta.
Gaugariai (Akmenė)
Gaugariai – buvęs kaimas Akmenės rajono savivaldybėje, 5 km į šiaurės vakarus nuo Akmenės.
Mireille Darc
Mireille Darc (tikrasis vardas – Mireille Aigroz; 1938 m. gegužės 15 d. – 2017 m. rugpjūčio 28 d.) buvo prancūzų kino aktorė bei fotomodelis, už nuopelnus kultūrai apdovanota Ordre national du Mérite.ordinu.
Ji baigė Tulono konservatorijos dramos mokslus, o 1959 m. persikėlė į Paryžių, kur jau kitais metais gavo pirmuosius nedidelius vaidmenis kine ir televizijoje.
1968 m. kino aikštelėje ji susipažino su aktoriumi Alain Delon, su kuriuo poroje išgyveno iki 1982. Dviese jie vaidino eilėje filmų, taip pat turėjo bendrą verslą (pvz., drabužių ir kvepalų liniją). 1983 m. Delonas ją paliko dėl jaunesnės aktorės Anne Parillaud.
1980 m. Dark buvo atlikta širdies operacija, o 1983 m. ji pateko į automobilio avariją, kurios metu patyrė daugybę sužalojimų ir buvo priversta kuriam laikui nutraukti savo karjerą. Vėliau ji sėkmingai grįžo į kiną ir į televiziją, o 2005 m. išleido autobiografinę knygą.
Liuksemburgo krepšinio lyga
Liuksemburgo krepšinio lyga – aukščiausia Liuksemburgo krepšinio lyga. Ją organizuoja Liuksemburgo krepšinio federacija.
Apie lygą
Daugiausiai titulų (16) turi BBC Nitia klubas iš Betembūro miesto.
Ši krepšinio lygio yra pusiau profesionali, o visi klubai – pelno nesiekiančios organizacijos.
Pagal lygos taisykles kiekvienas klubas gali savo sudėtyje turėti iki 2 žaidėjų iš JAV. Tuo pačiu šie žaidėjai yra apmokami, kitaip nei vietiniai.
Formatas
Tuo tarpu blogiausios 4 komandos susitinka su geriausiomis 4 antros lygos (Nationale 2) komandomis ir kovoja dėl išlikimo aukščiausioje lygoje.
Gabriella Giorgelli
Gabriella Giorgelli (g. 1941 m. liepos 29 d.) – italų kino ir televizijos aktorė.
1961 m. dalyvavo grožio konkurse Mis Italija, po kurio sulaukė dėmesio iš kino industrijos atstovų. Dažniausiai vaidino vesternuose arba komedijose, o rimtesnio žanro juostose gaudavo tik nedidelius vaidmenis. Viso sukūrė daugiau kaip 70 vaidmenų, daugiausia 7 ir 8 praėjusio amžiaus dešimtmečiuose.
Vytautas Jonas Juška
Vytautas Jonas Juška (Juska) (1953 m. balandžio 21 d. Bradforde, Jungtinėje Karalystėje) – Lietuvos kultūrologas, žurnalistas, vertėjas, inžinierius, Australijos lietuvių visuomenės ir Pasaulio lietuvių bendruomenės veikėjas.
Biografija
1953 m. gimė Bradforde, Jungtinėje Karalystėje, 1960 m. emigravo į Australiją, 2011 m. emigravo į Lietuva, atkūrė Lietuvos pilietybę. 1975 m. baigė Viktorijos universitetą Melburne. 1983–2011 m. dirbo inžinerijos vadovu ir vyriausiuoju inžinieriumi Australijos ir tarptautinių įmonių pramonėje.
1974–2011 m. aktyviai dalyvavo visuomeninėje, kultūrinėje bei politinėje veikloje Australijos lietuvių bendruomenėje (ALB). 1974–1976 m. Australijos lietuvių jaunimo sąjungos steigėjas ir pirmininkas. 1975 m. III Pasaulio Lietuvių Jaunimo Kongreso Pietų Amerikoje – Kongreso ruošos pirmininkas Australijoje.
1975–1976 m. ALB Krašto valdybos narys jaunimo reikalams. 1974–1980 m. ir 1992–1998 m. ALB Krašto tarybos narys; 1996 m. išrinktas į IX Pasaulio lietuvių bendruomenės seimą. 1992–1997 m. ir 2010–2011 m. ALB Sidnėjaus valdybos pirmininkas. 1976–1981 m. Sidnėjaus Lietuvių klubo direktorius. 1991–1992 m. Pabaltijiečių komiteto Sidnėjuje narys.
Thiago Neves
(g. 1985 m. vasario 27 d.) – Brazilijos futbolininkas, rungtyniavęs Brazilijos rinktinėje.
Vytautas Jonas Juška
Biografija
1977–1979 m. puoselėjo akademines Baltijos šalių studijas Macquarie universitete. 1984–1992 m. rengė ir vedė radijo laidas lietuvių kalba per Australijos SBS radiją Sidnėjuje. Rašė į lietuvišką spaudą, tyrinėjo Australijos lietuvių problematiką, skaitė paskaitas Lietuvių bendruomenėje bei tarptautinėse konferencijose. Esminiai darbai išeivijos lietuvių tarpe – lietuviškumo išlaikymas ir lietuvybės puoselėjimas.
Thiago Neves
Nacionalinėje komandoje žaidė 2008–2012 m.
Vytautas Jonas Juška
Biografija
1996–2006 m. imigracijos bei tautinių mažumų komiteto narys prie Australijos NSW valstijos parlamento. Vadovavo įvairioms Australijos nevyriausybinėms organizacijoms.
Nuo 2011 m. Lietuvoje puoselėja kultūrinę veiklą, dėsto anglų kalbą, verčia tekstus iš lietuvių į anglų kalbą, tyrinėja Australijos lietuvių demografiją, dirba su Pasaulio lietuvių bendruomenėmis bei lietuviškomis kultūrinėmis organizacijomis. 2019 m. su Lietuvos žurnalistų sąjunga sukūrė Pasaulio lietuvių metams skirtą projektą „Lietuviais esame mes gimę!“, kurio paskaitose ryškino išeivijos ir emigracijos problematiką
Nuo 2020 m. Lietuvos žurnalistų sąjungos ir Nacionalinės žurnalistų kūrėjų asociacijos narys. 2020 m. paskirtas Lietuvos kultūros sostinės Trakai-2020 ambasadoriumi.
Hermann Schapira
Hermanas Šapira (1840 m. rugpjūčio 4 d. Eržvilke, Rusijos imperija – 1898 m. gegužės 8 d. Kelne, Vokietijos imperija) – Lietuvos žydų kilmės Heidelbergo universiteto matematikos profesorius, Žydų nacionalinio banko ir Žydų nacionalinio fondo steigėjas, idėjos Palestinoje steigti žydų žemės ūkio gyvenvietes kibucus autorius.
Biografija
Gimė 1840 m. rugpjūčio 4 d. Eržvilke, jo tėvas buvo malamedas. Nuo pat vaikystės pasižymėjo neeiliniais gabumais. Būdamas devynerių metų perskaitė žydų filosofo Mošės Maimonido veikalą. Mokėsi Kretingos ješivoje. Buvo Tirkšlių ješivos vadovas. 1864 m. jam į rankas atsitiktinai papuolė matematikos vadovėlis, kuris sužadino norą gilintis ir į pasaulietinius mokslus. 1866 m. persikelė gyventi į Kauną, po to – Vilnių, kur savarankiškai lavinosi.